ودار
 تو نہ یتکگ ئے
 تئی نیاہگءَ موسمے بدل کتیں
 من چارراہےءِ سرا ودارءِ قبر کوچ اِتیں
 شنکےءِ بدل وتی ارواہءِ دار کل کتیں
 پہ ساہگءَ مں ہردوچم گوں مچاچاں سر کتیں
 ءُ تاسے ارس تئی سدانی سال واہگءِ بدل کتیں
 پدا من جند اوں پولتیں
 کہ من کجاءُ تو کجا
دوبر بہ مار اِتیں بجیڑ اِتیں کہ تو کئےءُ من کیاں
 پدا ترا پہ دانکےءَ من محرے مہ لیکتیں
 پدا اے رُستگیں ڈگارءِ واہگوں مہ ریپ اِتیں
 پدا اے تُستگیں بہشتءِ آس برپیں جمبرانءُ کلپیں کلکشانءَ یک دمانءَ روک کتیں
 پدا چراگءِ وٹ من گواتےءَ میار اِتیں
 ” کریمہ بلوچ ”